### Zmluva o dielo č.........

**Uzatvorená medzi objednávateľom a zhotoviteľom podľa § 536 a nasl. zákona 513/1991 Zb. -Obchodného zákonníka v znení neskorších zmien a doplnkov (ďalej len „zmluva”)**

**I. Zmluvné strany**

**Objednávateľ:**

**Názov:**  **Obec Podbiel**

Sídlo: Podbiel 210

V zastúpení: Slavomír Korčuška, starosta obce

IČO: 00314790

DIČ:

Bankové spojenie:

IBAN:

Č.tel./fax: 043 5321 650

**Zhotoviteľ:**

Obchodné meno:

Sídlo:

V zastúpení:

IČO:

IČ DPH:

DIČ:

Bankové spojenie:

Číslo účtu:

IBAN:

Zástupca vo veciach technických:

Č.tel./fax:

**Preambula**

Táto zmluva sa uzatvára ako výsledok verejného obstarávania. Objednávateľ na obstaranie predmetu tejto zmluvy použil postup podľa § 117 Zákona 343/2015 Z.z. o verejnom obstarávaní – zákazka s nízkou hodnotou – uskutočnenie stavebných prác.

Dielo je realizované v rámci projektu Program Interreg V-A Poľsko – Slovensko 2014 - 2020

II.  
Predmet zmluvy

1. Predmetom tejto zmluvy je záväzok zhotoviteľa vykonať dielo: „**Asymetrický prístrešok, Podbiel“**

1. podľa oceneného súpisu prác a dodávok (rozpočtu), odsúhlaseného objednávateľom, ktorý je nedeliteľnou súčasťou tejto zmluvy ako Príloha č.1.
2. podľa výkresovej dokumentácie
3. podmienok vo výzve na predkladanie ponúk a informácií získaných obhliadkou miesta realizácie diela.

2. Súčasťou rozsahu plnenia je aktívne spolupôsobenie a koordinácia povereného zástupcu objednávateľa so zhotoviteľom.

3. Zhotoviteľ bude zabezpečovať fotodokumentáciu o priebehu realizácie Diela a to odo dňa prevzatia staveniska až do jeho ukončenia. Zhotoviteľ odovzdá objednávateľovi pri odovzdaní a prevzatí Diela CD nosič s fotodokumentáciou

4. Cena za zhotovenie diela podľa cenovej ponuky:

**Cena diela bez DPH : ................................... EUR**

**DPH:20% .................................EUR**

**Cena celkom s DPH: ..................................EUR**

5. Platba za Dielo bude zhotoviteľovi uhradená po ukončení a odovzadní diela prevodným príkazom.

Faktúra budú obsahovať :

* označenie povinnej a oprávnenej osoby, adresa, sídlo, IČO, DIČ, príp. IČ DPH (ak relevantné)
* číslo faktúry
* číslo zmluvy
* dátum vyhotovenia a dátum splatnosti faktúry
* označenie peňažného ústavu a číslo účtu na ktorý sa má platiť
* fakturovanú sumu
* označenie Diela
* pečiatka a podpis oprávnenej osoby
* v prílohe faktúry bude zisťovací protokol stavby so súpisom účtovaných – vykonaných prác a dodávok, ktoré sú predmetom fakturácie

6. V prípade, že faktúra nebude obsahovať náležitosti uvedené v tejto zmluve, objednávateľ je

oprávnený vrátiť ju zhotoviteľovi na doplnenie. V takom prípade sa lehota splatnosti faktúry úmerne predĺži o dobu doplnenia.

7. Zhotoviteľ vystaví faktúru spolu so súpisom vykonaných prác a dodávok, ktorý musí byť odsúhlasený objednávateľom. Splatnosť faktúr je do 30 dní odo dňa doručenia objednávateľovi .

8. Objednávateľ neposkytuje preddavky ani zálohové platby.

III.  
Vykonanie diela

1. Zhotoviteľ sa zaväzuje, že zabezpečí potrebné množstvo kvalifikovaných a technicky spôsobilých pracovníkov na riadne a včasné splnenie diela podľa tejto zmluvy.

2. Pri realizácii Diela postupuje zhotoviteľ samostatne v súlade s príslušnými predpismi a nariadeniami a je viazaný prípadnými pokynmi objednávateľa. Zhotoviteľ bude uskutočňovať práce súvisiace s predmetom obstarávania v súlade s technologickými postupmi a pri dodržaní platných legislatívnych úprav o ochrane životného prostredia, bezpečnosti práce a pod.

3. Zhotoviteľ predmet obstarávania ako celok neodovzdá na realizáciu tretej osobe.

4. Termín ukončenia diela: do 31.10.2017 odo dňa prevzatia staveniska zhotoviteľom.

5. Pri vykonávaní diela postupuje zhotoviteľ samostatne a spolupracuje s objednávateľom.

6. Realizácia:

6.1. zhotoviteľ svojou činnosťou nesmie narušiť bezpečnosť osôb pohybujúcich sa okolo staveniska,

6.2. vytyčovanie a iné meračské práce potrebné pre vykonávanie predmetu Diela zabezpečuje zhotoviteľ, ako súčasť dodávky,

6.3. zhotoviteľ uhrádza, odbery energií z prevádzkového a sociálneho zariadenia staveniska,

6.4. zhotoviteľ je povinný na prevzatom stavenisku, v jeho okolí a na prenechaných inžinierskych sieťach udržiavať poriadok a čistotu, je povinný odstraňovať odpady a nečistoty vzniknuté z jeho činnosti a to na vlastné náklady,

6.5. pri odovzdaní Diela je zhotoviteľ povinný usporiadať stroje, výrobné zariadenia, zvyšný materiál a odpady na stavenisku tak, aby bolo možné riadne prevziať a bezpečne prevádzkovať,

6.6. Po termíne odovzdania a prevzatia stavby, môže zhotoviteľ ponechať na stavenisku len stroje, výrobné zariadenia a materiál potrebný na odstránenie chýb a nedorobkov, s ktorými objednávateľ dodávku prevzal. Po odstránení chýb a nedorobkov je zhotoviteľ povinný vypratať stavenisko do 7 dní a upraviť stavenisko tak, ako mu to ukladá zmluva, projektová dokumentácia a kolaudačné rozhodnutie,

6.7. Zhotoviteľ vykonáva činnosti spojené s predmetom Diela na vlastnú zodpovednosť podľa zmluvy, pričom rešpektuje technické špecifikácie, právne a technické predpisy, vyhlášky platné v SR, najmä stavebný zákon, zákon o bezpečnosti a ochrane zdravia pri práci, vyhlášku o bezpečnosti práce a technických zariadení pri stavebných a montážnych prácach, zákon o životnom prostredí, zákon o odpadoch a o nakladaní s odpadmi, zákon o ovzduší, zákon o vodách, zákon o požiarnej ochrane, Slovenské technické normy, zákon č. 264/1999 Z.z. o technických požiadavkách na výrobky a o zmenách a doplnení niektorých zákonov. Zhotoviteľ je povinný preukázateľne poučiť všetkých zamestnancov pracujúcich na stavbe o bezpečnosti a ochrane zdravia pri práci,

7. Objednávateľ vykoná technický dozor nad realizáciou Diela a nad dodržiavaním zmluvných podmienok.

8. Za poškodenie existujúcich inžinierskych sietí, ktoré neboli vytýčené ich správcami zodpovedá zhotoviteľ. Zhotoviteľ je však povinný pred začatím prác opätovne preskúmať a vyznačiť všetky existujúce podzemné inžinierske siete, resp. iné prekážky.

9. Zhotoviteľ je povinný rešpektovať a plniť bez omeškania všetky požiadavky technického dozoru.

### IV. Odovzdanie a prevzatie Diela

1. Zhotoviteľ splní svoju povinnosť vykonať Dielo jeho riadnym ukončením a odovzdaním predmetu Diela objednávateľovi o čom sa spíše Protokol o odovzdaní a prevzadí Diela

2. Tri dni pred začatím preberania Diela odovzdá zhotoviteľ objednávateľovi certifikáty resp. atesty, osvedčenia o akosti dodaného tovaru a zabudovaných zariadení. Bez týchto náležitostí objednávateľ k preberaciemu konaniu nepristúpi.

3. O odovzdaní a prevzatí Diela zmluvné strany spíšu zápis, kde sa zhodnotí kvalita vykonaných prác, súpis vád a nedorobkov Diela zistených pri preberacom konaní s určením termínu na ich odstránenie. Obsahom zápisu je vyhlásenie objednávateľa, že odovzdané Dielo preberá a ak nie, uvedie dôvody.

4. Zhotoviteľ odstráni zistené vady a nedorobky na vlastné náklady. O odstránení vád a nedorobkov, zistených pri preberacom konaní v zmysle bodu 4., bude spísaný záznam podpísaný oprávnenými zástupcami oboch zmluvných strán.

5. Predmet zmluvy je považovaný za splnený, ak je Dielo riadne odovzdané a prevzaté preberacím protokolom o odovzdaní a prevzatí Diela.

6. Objednávateľ je vlastníkom stavby. Zhotoviteľ je vlastníkom predmetu zmluvy a znáša nebezpečenstvo škody na zhotovovanom predmete zmluvy a stavbe. Vlastnícke právo a zodpovednosť za nebezpečenstvo škody na zhotovenej veci prechádza na objednávateľa odovzdaním predmetu zmluvy objednávateľovi.

7. Každá zo zmluvných strán je oprávnená odstúpiť od zmluvy, ak druhá strana neplní zmluvné záväzky z okolnosti vyššej moci.

8. Za vyššiu moc sa považujú prípady, ktoré nie sú závislé, ani ich nemôžu ovplyvniť zmluvné strany napr.živelné pohromy, vojna, terorizmus a pod. Na účely tejto zmluvy sa za okolnosti vylučujúce zodpovednosť z dôvodu vyššej moci prijíma právna úprava podľa § 374 Obchodného zákonníka.

V. Povinnosti zmluvných strán

Povinnosti zhotoviteľa:

1. Zhotoviteľ sa zaväzuje, že vykoná dielo podľa tejto zmluvy v súlade s čl.II bod.1 tejto zmluvy.

2. Zhotoviteľ sa zaväzuje, že počas prác nebude on, ani jeho prípadní subdodávatelia, porušovať Zákon o nelegálnej práci a nelegálnom zamestnávaní č. 82/2005 Z. z. v znení neskorších predpisov. Prípadné sankcie za nelegálne zamestnávanie uložené príslušnými kontrolnými orgánmi objednávateľovi, týkajúce sa realizácie zmluvného diela, objednávateľovi preplatí v plnej výške zhotoviteľ.

Povinnosti objednávateľa:

4. Objednávateľ je povinný zabezpečiť zhotoviteľovi bezplatné užívanie priestoru staveniska po dobu trvania stavby a dobu potrebnú na vypratanie staveniska.

5. Objednávateľ odovzdá zápisnične zhotoviteľovi stavenisko a o odovzdaní bude spísaný protokol o odovzdaní a prevzatí staveniska.

6. Objednávateľ je povinný vykonané dielo prevziať.

VI.  
Záručná doba

1. Zhotoviteľ preberá záruku za akosť Diela po dobu 60 mesiacov.

Záruka začína plynúť dňom odovzdania stavby, pokiaľ bolo odovzdané bez chýb a nedorobkov a neplynie v čase, kedy objednávateľ nemohol užívať pre chyby, za ktoré zodpovedá zhotoviteľ. Objednávateľ má právo na bezplatné odstránenie chyby.

2. Chyby zistené a reklamované v záručnej dobe sa zhotoviteľ zaväzuje odstrániť v čo najkratšej lehote. Lehota odstránenia chýb bude upresnená v zápise o reklamácii.

3. Nástup zhotoviteľa na odstránenie reklamovaných chýb je do 48 hodín od jeho písomného nahlásenia objednávateľom.

VII.  
Sankcie

Zmluvné strany si dohodli tieto zmluvné pokuty:

1. V prípade, že zhotoviteľ nedodrží termín zhotovenia Diela ,uhradí objednávateľovi zmluvnú pokutu vo výške 0,02 % z ceny Diela za každý deň omeškania až do jeho prevzatia.

2. Ak zhotoviteľ neodstráni chyby a nedorobky v dohodnutom termíne, zaplatí objednávateľovi zmluvnú pokutu vo výške 100 €, za každý aj začatý deň omeškania.

3. V prípade nedodržania termínu splatnosti faktúr môže zhotoviteľ vyúčtovať objednávateľovi úrok z omeškania vo výške 0,02 % z dlžnej sumy za každý deň omeškania.

VIII.  
Záverečné ustanovenia

1. Meniť, alebo doplňovať obsah tejto zmluvy je možné len formou písomných dodatkov, ktoré budú platné, ak budú riadne potvrdené a podpísané oprávnenými zástupcami oboch zmluvných strán.

2. Táto zmluva je vyhotovená v 4 exemplároch, z nich každá zo zmluvných strán obdrží 2(dva) exempláre.

3. Pokiaľ nebolo v tejto zmluve dohodnuté inak, platia právne pomery vyplývajúce z Obchodného zákonníka a podporne Občianskeho zákonníka a s nimi súvisiacich predpisov.

4. Neoddeliteľnou prílohou č.1 zmluvy je podrobný položkový rozpočet odsúhlasený objednávateľom.

5. Táto zmluva nadobúda platnosť dňom podpisu obidvomi zmluvnými stranami a účinnosť dňom nasledujúcim po dni zverejnenia na web stráne objednávateľa .

6. Zhotoviteľ je povinný strpieť výkon kontroly (auditu) súvisiaceho s dodávaným tovarom,

uskutočnenými stavebnými prácami a poskytnutými službami kedykoľvek počas platnosti a účinnosti Zmluvy a to oprávnenými osobami a poskytnúť im všetku potrebnú súčinnosť.

Oprávnené osoby na výkon kontroly (auditu) sú najmä:

1. poskytovateľ a ním poverené osoby,
2. Útvar následnej finančnej kontroly a nimi poverené osoby,
3. Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby,
4. orgán auditu, jeho spolupracujúce orgány a nimi poverené osoby,
5. splnomocnení zástupcovia Európskej Komisie a Európskeho dvora audítorov,
6. osoby prizvané orgánmi uvedenými v písm. a) až d) v súlade s príslušnými právnymi predpismi SR a EÚ.

Príloha č.1 : položkový rozpočet

V ........................ 2017 V ........................ 2017

…............................... …..........................

objednávateľ zhotoviteľ